‘เอไลฟ์’สู้ศึกให้สูงลิ่ว4.5%ดึงลูกค้าออม
เอไลฟ์ ขนสินค้าตระกูลซูเปอร์สไตรก์ จ่าย 4.5% ต่อปี จับลูกค้าในงานสัปดาห์ประกันภัย
26 ก.ย. 2555

เอไลฟ์ ขนสินค้าตระกูลซูเปอร์สไตรก์ จ่าย 4.5% ต่อปี จับลูกค้าในงานสัปดาห์ประกันภัย
นายเมธี จันทวิมล ผู้ช่วยกรรมการผู้จัดการ บริษัท แอ๊ดวานซ์ ไลฟ์ ประกันชีวิต หรือเอไลฟ์ กล่าวว่า เพื่อกระตุ้นตลาดการออม บริษัทจะนำแบบประกัน 3 แบบไปให้บริการแก่ประชาชนที่ต้องการออมเงินในงานสัปดาห์ประกันภัย วันที่ 28-30 ก.ย.นี้ คือ “Super Strike 3” จ่ายเบี้ยเพียงครั้งเดียว ให้ผลตอบแทนสูงถึง 4.5% ทุกปี โดยผลตอบแทนไม่ต้องเสียภาษี คุ้มครอง 3 ปี คุ้มครองชีวิต 110% ของทุนประกันตลอดอายุสัญญา โดยต้องออมขั้นต่ำ 2.5 แสนบาท โดยเบี้ยไม่สามารถนำไปลดหย่อนภาษีได้
กรมธรรม์แบบที่ 2 Growth 5/2 ชำระเบี้ย 2 ปี คุ้มครอง 5 ปี เบี้ยขั้นต่ำ 5 หมื่นบาท จ่ายผลตอบแทนแบบขั้นบันได เริ่มตั้งแต่ 1% เป็น 3% ขยับเป็น 4% และปีสุดท้ายจ่าย 7% แต่ไม่สามารถนำเบี้ยไปหักลดหย่อนภาษีได้ 
นอกจากนี้ ยังมีแบบ “Super Strike 10” ชำระเบี้ยครั้งเดียว คุ้มครอง 10 ปี ให้ผลตอบแทน 4.5% ทุกปี เบี้ยขั้นต่ำ 5 หมื่นบาท สามารถนำเบี้ยไปลดหย่อนภาษีได้ 
ทั้งนี้ ผลิตภัณฑ์ทั้ง 3 แบบ เป็นแบบที่ได้รับความนิยมจากลูกค้า เพราะให้ผลตอบแทนที่สามารถแข่ง ขันกับผลิตภัณฑ์การเงินอื่นๆ ได้